पाएं अपने शहर की ताज़ा ख़बरें और फ्री ई-पेपरडाउनलोड करें
बिहार राज्य स्वास्थ्य संविदा कर्मी संघ के आवाह्न पर गुरुवार को आलमनगर सामुदायिक स्वास्थ्य केंद्र में तैनात स्वास्थ्य संविदा कर्मियों ने काला बिल्ला लगाकर अपनी 9 सूत्री मांगों के समर्थन में सरकार के खिलाफ विरोध जताते हुए कार्य किया। बीसीएम दिलीप झा ने बताया कि कोविड-19 से असंख्य लोग ग्रसित हो रहे हैं। परंतु इस काल में भी एनएचएम अंतर्गत कार्य कर रहे सभी कर्मी भयमुक्त होकर मानवता को बचाने के लिए अपनी सेवा लगातार दे रहे हैं। ऐसे में हमारे कई कर्मठ साथी खुद करोना ग्रसित होकर काल के गाल में समा रहे हैं। प्रजातांत्रिक सरकार में नागरिकों के अधिकार का हनन ही तो है। मेडिकल एवं बीमा सुविधा उपलब्ध होती तो संविदा कर्मियों को चंदा मांगने की जरूरत नहीं पड़ती। संघ के द्वारा वेबिनार से संविदा कर्मियों की आपात बैठक कर सर्वसम्मति से निर्णय लिया गया कि 6 से 8 मई तक सभी संविदा स्वास्थ्य कर्मी काला बिल्ला लगाकर कार्य करेंगे। कहा कि हम लोगों की मांगें जायज है। सरकार इस पर अविलंब निर्णय करे ताकि हम लोगों की परेशानी दूर हो सके इस दौरान बीएचएम नासिर हुसैन, बीसीएम दिलीप कुमार झा, बीएएम रुपक रंजन, बीएमएस ई. राकेश कुमार सहित अन्य भी थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn